Document ID: /roh_data/filtered/Billingualer_Corpus_interleaved-de-rm.jsonl.gz/767

This is a text translated from German to Rumantsch Grischun.
Verordnung zum neuen Arbeitslosenversicherungsgesetz kommt gut an

Im Sommer soll das 2002 revidierte Arbeitslosenversicherungsgesetz AVIG in Kraft treten. Die entsprechende Vollzugsverordnung AVIV ist momentan noch in der Vernehmlassung. Als positiv wertet die Bündner Regierung, dass eine Zusammenarbeit sämtlicher Institutionen verankert wurde. Die neue Regelung für die Anrechung von Erziehungsperioden, die einheitliche Regelung bei der Eingabe von Kursen und Programmen sowie die verlängerte Bezugsdauer bei der Förderung der selbstständigen Erwerbstätigkeit zählen ebenso zu den Stärken der revidierten Verordnung. Kritisch angemerkt hat die Regierung insbesondere die Absicht, die Kantonsbeiträge an die öffentlichen Arbeitsvermittlungen und die Verwaltungskostenentschädigungen vom Bund direkt zu verrechnen. Ein solcher Systemwechsel verkompliziert die Verrechnung zwischen Bund und Kantonen erheblich.

Regierungsrätliche Zustimmung für "Info-TV Davos/Klosters"

Die Regierung hat keine Vorbehalte gegen die Erneuerung der Konzession für das Infoprogramm "Info-TV Davos/Klosters". Das Projekt verbessert die touristische Infrastruktur und steigert die Attraktivität der Destination Davos und Klosters, schreibt sie in ihrer Vernehmlassung an das Bundesamt für Kommunikation BAKOM. Das Bundesgesetz über Radio und Fernsehen RTVG schreibt vor, dass die Kantone, in denen sich das Sendegebiet befindet, angehört werden müssen.

Höhere Kursgelder am Plantahof

Die Regierung hat das Kursgeld des Landwirtschaftlichen Bildungs- und Beratungszentrums "Plantahof" LBBZ um 20 Prozent erhöht; um zehn Prozent steigen die Kosten für die Verpflegung und die Unterkunft. Die Preise für Kursteilnehmerinnen und Kursteilnehmer aus Graubünden werden in Zukunft nicht mehr vergünstigt und die Bestimmung zur Deckung der Reisekosten wird ersatzlos gestrichen. Ein Vergleich der Unterkunfts- und Verpflegungstarife mit anderen landwirtschaftlichen Schulen und Bildungszentren hat ergeben, dass eine Anpassung der Preise vertretbar ist. Das revidierte Reglement tritt am 15. April 2003 in Kraft.

Aus Gemeinden und Regionen

- Die Stadt Ilanz darf das Quartierplanverfahren in der Gewerbezone, 2. Erschliessungsetappe im Gebiet Grüneck, durchführen. Die Regierung hatte 1994 von der Stadt Ilanz eine Baugrunduntersuchung verlangt. Die Regierung hat nun die eingereichten Unterlagen zur Kenntnis genommen.

- Die Regierung hat einen Beitrag von maximal 975'000 Franken für das Lawinenverbauungsprojekt "Plütschessa" der Gemeinde Ftan genehmigt. Die Gesamtkosten für das Verbauungsprojekt belaufen sich auf 3,9 Millionen Franken.

- Für das Integralprojekt "Seewis" hat die Regierung kantonale Beiträge von rund 880'000 Franken (Gesamtkosten: vier Millionen Franken) zugesichert. Das Projekt sieht über eine Laufzeit von fünf Jahren verschiedene Arbeiten in den Wäldern im Einzugsgebiet des Taschina-Tobels vor.

- Als Bestandteil des Walderschliessungsplanes der Gemeinde Fideris hat die Regierung das Projekt für die beiden Abschnitte "Oberfäld" und "Allmeindli" genehmigt. Dabei hat sie der Gemeinde einen Kantonsbeitrag von rund 309'000 Franken (Gesamtkosten: 1,2 Millionen Franken) zugesichert.

- Die Regierung hat das neue Steuergesetz von Madulain genehmigt.

Kantonsbeiträge an verschiedene Institutionen

- Die Regierung hat 348'000 Franken als Kulturförderungsbeiträge genehmigt. Damit werden 2003 19 kulturelle Projekte unterstützt.

- Als Beitrag zur Jugendförderung hat die Regierung dem Kinderzirkus "Lollypop" 22'000 Franken zugesichert.

Strassenprojekte

- Auf der Lugnezerstrasse wird die Brücke Val Miedra saniert und verbreitert. Dafür hat die Regierung einen Kredit von rund 680'000 Franken genehmigt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 20.02.2003

L'ordinaziun per la nova lescha davart l'assicuranza da dischoccupads chatta ina bun'acceptanza

La stad duai entrar en vigur la lescha revedida davart l'assicuranza da dischoccupads LADI. L'ordinaziun executiva correspundenta OADI è actualmain anc en la consultaziun. Sco positiv taxescha la regenza dal Grischun ch'ina collavuraziun da tut las instituziuns è vegnida fixada. La nova regulaziun per metter a quint periodas d'educaziun, la regulaziun unifitgada per inoltrar curs e programs sco er la durada da retratga prolungada tar la promoziun da l'activitad da gudogn independenta quintan er tar las fermezzas da l'ordinaziun revedida. Crititgà ha la regenza surtut l'intenziun da metter a quint directamain las contribuziuns chantunalas a las intermediaziuns da lavur publicas e l'indemnisaziun dals custs administrativs da la confederaziun. In tal midament da sistem renda la cumpensaziun tranter confederaziun e chantun considerablamain pli cumplitgà.

Consentiment guvernativ per "info-tv Tavau/Claustra"

La regenza n'ha naginas resalvas cunter la renovaziun da la concessiun per il program d'infurmaziun "info-tv Tavau/Claustra". Ch'il project megliereschia l'infrastructura turistica ed augmenteschia l'attractivitad da la destinaziun Tavau e Claustra, scriva ella en sia consultaziun a l'uffizi federal da communicaziun UFCOM. La lescha federala davart radio e televisiun LRTV prescriva ch'ils chantuns, en ils quals sa chatta la regiun d'emissiun, stoppian vegnir tadlads.

Taxas da curs pli autas al Plantahof

La regenza ha auzà las taxas da curs dal center da furmaziun e cussegliaziun agricula "Plantahof" CFCA per 20 pertschinet; per 10 pertschient muntan ils custs per alimentaziun ed alloschi. Ils custs per participantas e participants dal Grischun na vegnan en l'avegnir betg pli subvenziunads e l'ordinaziun per cuvrir ils custs da viadi vegn abolida senza cumpensaziun. Ina cumparegliaziun da las tarifas d'alimentaziun ed alloschi cun autras scolas agriculas e centers da furmaziun ha mussà ch'ina adattaziun dals pretschs è giustificabla. Il reglament revedì entra en vigur ils 15 d'avrigl 2003.

Da vischnancas e regiuns

- La citad da Glion dastga realisar la procedura per il plan da quartier da la zona da mastergn, 2. etappa d'access en il territori da Grüneck. La regenza aveva pretendì l'onn 1994 da la citad da Glion ina examinaziun dal sulom. La regenza ha ussa prendì enconuschientscha dals documents inoltrads.

- La regenza ha deliberà ina contribuziun da maximal 975'000 francs per il project da rempar da lavinas "Plütschessa" da la vischnanca da Ftan. Ils custs totals per quel project muntan a 3,9 milliuns francs.

- Per il project integral "Seewis" ha la regenza garantì contribuziuns chantunalas da circa 880'000 francs (custs totals: quatter milliuns francs). Il project prevesa diversas lavurs, spartidas sin tschintg onns, en ils guads da l'intschess idrografic dal vallun Tschina.

- Sco part dal plan per l'access dal guaud da la vischnanca da Fideris ha la regenza approvà il project per ils dus tocs "Oberfäld" ed "Allmeindli". Perquai ha ella garantì a la vischnanca ina contribuziun chantunala da circa 309'000 francs (custs totals: 1,2 milliuns francs).

- La regenza ha approvà la nova lescha da taglia da Madulain.

Contribuziuns chantunalas a differentas instituziuns

- La regenza ha approvà 348'000 francs sco contribuziuns per la promoziun da la cultura. Cun quels raps vegnan sustegnids l'onn 2003 19 projects culturals.

- Sco contribuziun a la promoziun da la giuventetgna ha la regenza empermess al circus d'uffants "Lollypop" 22'000 francs.

Projects da vias

- Sin la via da la Lumnezia vegn la punt Val Miedra sanada e schlargiada. La regenza ha deliberà per quai in credit da circa 680'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 20.02.2003